REPUBLIKA HRVATSKA

OSNOVNA ŠKOLA SKRADIN

Put Križa 1, SKRADIN

KLASA: 406-03/25-01/1

URBROJ: 2182-37-01-25-2

Skradin, 21. kolovoza 2025.

 

**POZIV ZA DOSTAVU PONUDE**

Poštovani,

Odlukom o pokretanju postupka jednostavne nabave za nabavu gotove školske marende za učenike Osnovne škole Skradin, KLASA: 406-03/25-01/1, URBROJ: 2182-37-01-25-1, od dana 20. kolovoza 2025.g., naručitelj OŠ Skradin, Put Križa 1, Skradin, OIB 10685039641 (u daljnjem tekstu: Naručitelj), pokrenula je postupak nabave gotove školske marende, sukladno Troškovniku.

Stoga Vam, sukladno odredbama Pravilnika o provedbi postupaka jednostavne nabave u Školi i njegovim izmjenama (u daljnjem tekstu: Pravilnik) upućujemo ovaj poziv za dostavom ponuda prema dolje navedenim uvjetima.

**1. OPĆI PODACI**

**1.1. Naručitelj:** Osnovna škola Skradin

 OIB: 10685039641

 Kontakt: 022/771-630, 771-631, 771-067

 Web: os-skradin.skole.hr

 E-mail: ured@os-skradin.hr

**1.2. Osoba zadužena za komunikaciju s ponuditeljima:** Matea Klarić, br. tel. 022/771631, e-mail: matea.klaric2@skole.hr

**1.3. Vrsta postupka nabave:**

Postupak jednostavne nabave sukladno čl. 7. st. 5. Pravilnika, slanjem poziva za dostavu ponude na adresu jednog gospodarskog subjekta.

**1.4. Procijenjena vrijednost nabave:** 14.763,00 EUR (PDV uključen)

Do procijenjene vrijednosti nabave se došlo množenjem broja radnih nastavnih dana (od 9.9.2025.-23.12.2025.), sa brojem svih učenika, te pojedinačnom cijenom 1,33 EUR po učeniku.

Procijenjena vrijednost nabave može varirati, s obzirom na broj izostanaka učenika.

Po završetku postupka jednostavne nabave sa odabranim ponuditeljem sklopit će se ugovor u kojem će se definirati sva prava i obveze ugovornih strana.

**2. PODACI O PREDMETU NABAVE:**

**2.1. Opis predmeta nabave:** Predmet nabave su gotove školske marende u sklopu nacionalnog projekta Ministarstva znanosti, obrazovanja i mladih - financiranje besplatnog školskog obroka za sve učenike, sukladno uvjetima propisanim Odlukom o kriterijima i načinu financiranja, odnosno sufinanciranja troškova prehrane za učenike osnovnih škola za školsku godinu 2025./2026. (N.N. br. 108/25).

**2.2. Troškovnik:** Ponuditelj je obvezan ispuniti troškovnik koji je sastavni dio poziva za dostavu ponuda.

**2.3. Mjesto izvršenja (dostave):** Škola prima navedenu školsku marendu na tri (3) različite lokacije, do određenog vremena, shodno radu škole: PŠ Rupe do 7:30, PŠ Dubravice do 8:00, matična škola Skradin do 8:15. Potrebno je marendu dostaviti na svako navedeno mjesto, neovisno o tome o kolikom se broju marendi radi.

**3. PODACI O PONUDI**

**3.1. Sadržaj i način izrade ponude:**

 Ponuda treba sadržavati:

- Ponudbeni list (Obrazac 1. ovog Poziva) – ispunjen, potpisan i ovjeren od strane ponuditelja,

- Troškovnik (Obrazac 2. ovog Poziva) – ispunjen, potpisan i ovjeren od strane ponuditelja.

 Zainteresirani Ponuditelj može uređivati i mijenjati Troškovnik (excel format) prema svojim potrebama (veličina slova, font i slično), ali ni u kojem slučaju ne smiju mijenjati sadržaj, formu, količinu i ostale bitne sastavnice Troškovnika kojeg dostavljamo u prilogu ovog Poziva.

 Nakon rangiranja ponuda prema kriteriju za odabir ponude, a prije donošenja odluke o odabiru, Naručitelj može od najpovoljnijeg ponuditelja s kojim namjerava sklopiti Ugovor zatražiti dostavu dodatnih podataka vezano za pojedine kategorije navedene u troškovniku.

**3.2. Način dostave:**

 Ponuda se u praviludostavlja elektronskim putem, na način da se u predmet maila navede **PONUDA ZA NABAVU ŠKOLSKIH MARENDI** te skeniranu potpisanu i ovjerenu ponudu (ponuda podrazumijeva ponudbeni list i troškovnik iz priloga ovog Poziva) pošalje na mail:

**ured@os-skradin.hr** ili **matea.klaric2@skole.hr**

Ponuda se također može dostaviti i poštom ili predati osobno na protokol u prostorije tajništva Škole, uz prethodnu najavu dolaska**,** minimalno dan prije.

**3.3. Cijena ponude:**

 Ponuditelji su obvezni ispuniti troškovnik, koji je sastavni dio Poziva za dostavu ponuda, prema naznačenim kategorijama.

**3.4. Kriterij odabira ponude:**

 Kriterij odabira ponude je **najniža cijena**, sukladno odredbama Pravilnika.

**3.5. Rok valjanosti ponude:**

 Rok valjanosti ponude je najmanje trideset (30) dana od isteka roka za dostavu ponuda. Naručitelj će odbiti ponudu čija je valjanost kraća od zahtijevane.

**4. OSTALE ODREDBE**

**4.1. Datum, vrijeme i mjesto dostave ponuda i otvaranja ponuda:**

 Krajnji rok za dostavu ponuda je: **29. kolovoza 2025. godine do 15.00 sati.**

 Mjesto podnošenja ponuda: **Osnovna škola Skradin, Put Križa 1, 22222 SKRADIN, prijemni ured Naručitelja – tajništvo Ustanove, odnosno mail adresa navedena u točki 3.2. ovog Poziva.**

 Do navedenog roka za dostavu, ponuda mora biti dostavljena i zaprimljena od strane naručitelja, bez obzira na način dostave. Ponuditelj snosi posljedice nepravovremene dostave njegove ponude.

 Ponude koje nisu zaprimljene u propisanom roku za dostavu ponude neće se evidentirati kao pristigle.

 Otvaranje ponuda će se održati dana **1. rujna 2025. godine u 10.00 sati** u prostorijama tajništva Naručitelja. Otvaranje ponuda nije javno.

**4.3. Zaštita osobnih podataka:**

U skladu s Uredbom Europske unije 2016/679 Europskog parlamenta i Vijeća od 17. travnja 2016. godine te Zakona o provedbi Opće uredbe o zaštiti podataka ( NN 42/18) prijavom na ovaj natječaj, odnosno dostavom ponude Naručitelju sukladno uvjetima iz ovog Poziva, ponuditelj daje privolu za prikupljanje i obradu osobnih podataka iz cjelokupne dokumentacije, a sve u svrhu pripreme, provedbe i realizacije predmeta nabave.

S poštovanjem,

Ravnateljica

Diana Gaši, prof., v.r.

Dostaviti:

* Na adresu gospodarskog subjekta
* Objava na web stranici Naručitelja